Budova na Hornej ulici v Banskej Bystrici, odkiaľ pochádzalo vysielanie
**Slobodný slovenský vysielač** (skratka **SSV**) alebo **Slobodný vysielač** bol rozhlasový orgán Slovenskej národnej rady počas Slovenského národného povstania. „*Zabezpečoval spravodajské a umelecké programy v povstaleckej oblasti stredného Slovenska.*" Keďže SSV „*zohral pri mobilizácii Slovákov do povstania významnú úlohu*" stal sa terčom protipovstaleckých síl a 2. septembra bol zničený po bombardovaní. Svoje vysielanie ukončil 27. októbra 1944 z Donovál.

Prípravy
--------

Vysielanie rozhlasu z Martina bolo z ideologických príčin zastavené v roku 1944. Pracovník Gabriel Rapoš sa dostal do kontaktu s Jánom Golianom a rozvili plán rozhlasu pre účely povstania. Rozhlasová technika bola prevezená do Banskej Bystrice z Bratislavy a z Prešova niekoľko týždňov pred začatím povstania. Vzniklo improvizované štúdio.

Začiatok vysielania
-------------------

30. augusta 1944 sa banskobystrické štúdio odpojilo od bratislavského vysielania Slovenského rozhlasu. Počas dňa vysielalo oznamy, že sa banskobystrické vysielanie čoskoro osamostatní. Zmena prebehla pred reláciou *Žena a domácnosť* o 11:00. Ozvalo sa oznámenie „*Upozorňujeme Slovákov a Slovenky, aby počúvali program, ktorý vysiela Banská Bystrica a nie program Bratislavy. Tí, ktorí počúvajú program Banskej Bystrice, nech upozornia všetkých svojich známych, že mimoriadne správy vysielame zo stanice Banská Bystrica*". Následne boli prečítané dva vyhlásenia Proklamácia Vojenského ústredia a Proklamácia predsedníctva Ústredného národného výboru. Výzvy boli formulované skupinou okolo Vavra Šrobára. V deň založenia SSV mal v Slovenskom rozhlase prejav Jozef Tiso, kde vyzval príslušníkov Slovenskej armády, aby sa do povstania nepripájali a zdôvodnil príchod nemeckých vojakov na Slovensko.

Obsah vysielania
----------------

Obsahom vysielania bolo spravodajstvo. Rozhlas bol tiež prostredníkom medzi rodinami a povstalcami. Prostredníctvom kódov si podávali odkazy či sú ešte nažive. Pracovníci zvýšili aj umelecký charakter vysielania, aby obsah „*plnohodnotne nahradil bratislavské vysielanie*". Podľa TASR rozhlas „*od začiatku*" vysielal „*bojové výzvy a správy o situácii na domácich i zahraničných bojiskách. V spravodajských reláciách zverejňovali nariadenia a pokyny Slovenskej národnej rady (SNR), informácie o domácich a zahraničných politických udalostiach. Postupne pribúdali publicistické relácie, ktoré povzbudzovali bojovníkov, objasňovali zmysel zápasu s fašizmom.*" Vysielač preberal aj správy preberané z moskovského a londýnskeho rozhlasu. Celodenné vysielanie začalo 20. septembra 1944. Vedúcim SSV bol Gabriel Rapoš, jeho zástupcom Anton Hollý, vedúcim techniky Jozef Vrabec a tajomníkom Ján Balaďa.

Názov Slobodný slovenský vysielač vznikol pri stretnutí pracovníkov v Národnom dome. Stredoškolský pedagóg Ladislav Sára dal podnet na použitie básne Sama Chalupku *Mor ho!* ako motta vysielania. Skladateľ Ján Cikker zložil zvučku, ktorú používalo banskobystrické štúdio aj po vojne.

Zabezpečenie vysielania
-----------------------

Vrch Laskomer (632 m n. m.) nad Banskou Bystricou so súčasným vysielačom s výškou 220 m
Kostol na Donovaloch, z blízkosti ktorého prebiehalo mobilné vysielanie
Vysielanie prebiehalo z budovy na Hornej ulici 21 v Banskej Bystrici. Rozhlasové technické zariadenie pochádzalo z Prešova a z rozhlasového štúdia v Matice slovenskej v Martine.

Vysielač Laskomer, umiestnený na vrchu Laskomer nad Banskou Bystricou, bol postavený v roku 1936 pre účely vysielania rozhlasu z Bratislavy na Strednom Slovensku. Nachádzal sa tu anténový dom s anténou a zariadenie potrebné na vysielanie. Domček dodnes obsahuje diery po guľkách guľometov po nemeckom nálete.

Presun vysielača a ukončenie činnosti
-------------------------------------

Mobilné vysielanie po bombardovaní sa vysielalo mobilným vysielačom z viacerých miest: Troch Dubov, Zvolena, Brezna, Slovenskej Ľupče, Dubovej, a z Laskomera. 26. októbra 1944 došlo k evakuácii Banskej Bystrice a pracovníci vysielača odchádzajú spolu s vojakmi do okolitých hôr. Presun nebol koordinovaný a bol bombardovaný. Časť pracovníkov ostala na Starých Horách a neskôr začali vydávať časopis *Mor ho!*. Druhá skupina sa dostala s mobilným vysielačom na Donovaly. Medzi tamojším kostolom a Športhotelom umiestnili anténu. Improvizované štúdio vzniklo v jednej z hotelových izieb. SSV vysielal o 19:00. Nasledujúci deň ráno svoje vysielanie ukončil, poslednou vetou bola výzva generála Viesta „*budeme bojovať do víťazného konca!*"  Skupina sa rozdelila na dve časti, jedna smerovala do Hornej Lehoty, druhá na Liptov. Až do oslobodenia sa už nestretli. Zariadenie vysielača z Laskomera bolo demontované ustupujúcimi Nemcami, neskôr sa našlo na Ostravskej železničnej stanici a bolo dovezené späť.

Odkazy na Slobodný vysielač
---------------------------

* Základná škola Slobodného slovenského vysielača v Banskej Bystrici
* Slobodný vysielač (internetové rádio), tiež sídli v Banskej Bystrici

Referencie
----------

1. 1 2 3 4  LONDÁK, Miroslav et al.. *Dějiny Slovenska v datech*. 1. vyd. Praha/Bratislava : Libri/Slovart, 2008/2007. 888 s. (Dějiny států v datech.) ISBN 978-80-7277-187-5/978-80-8085-596-3 Chybné ISBN. XII. Koniec Druhej republiky: Slovenský štát a druhá svetová vojna, s. 455.
2. 1 2 3  KOVÁČ, Dušan. *Dějiny Slovenska*. Preklad Emil Charous a Jan Urban. 2. vyd. Praha : Nakladatelství Lidové noviny. 436 s. ISBN 978-80-7422-099-9. Slovenský stát jako Hitlerův satelit, s. 226.
3. 1 2 3 4 5 6 7   *Po stopách Slobodného slovenského vysielača* [online]. Bratislava: RTVS, 2014-08-30, [cit. 2016-02-08]. Dostupné online. Archivované 2017-08-19 z originálu.
4. ↑  TELIŠČÁKOVÁ, Dagmar. *Spúšťal Slobodný slovenský vysielač a oznámil koniec vojny* [online]. Bratislava: Perex, 2014-08-29, [cit. 2016-02-08]. Dostupné online.
5. 1 2 3 4 5   *V období SNP mal významnú úlohu Slobodný slovenský vysielač* [online]. Bratislava: TASR, 2013-08-29, [cit. 2016-02-08]. Dostupné online.
6. ↑   *Pred šestdesiatimi rokmi začal vysielať Slobodný slovenský vysielač z B.Bystrice* [online]. Petit Press, 2014-08-29, [cit. 2016-02-08]. Dostupné online.
7. 1 2   *Slobodný slovenský vysielač* [online]. najkrajsikraj.sk, 2013-09-16, [cit. 2016-02-08]. Dostupné online.
8. ↑  DEMUTH, Karol; HRÚZ, Pavel; ŠOKA, Milan. *Banská Bystrica and surrounding: A guide through history and monuments*. Preklad Marcel Perecár, Jana Javorčíková, Zuzana Kulhomerová. prvé. vyd. Banská Bystrica : Spektrum Grafik, 2006. 160 s. ISBN 80-89189-15-6. The Sixth Encounter With History, s. 106.
9. ↑  MIKUŠOVIČ, Dušan. *Sulík bol v Slobodnom vysielači, ktorý obľubujú konšpirátori* [online]. Bratislava: Petit Press, 2014-05-20, [cit. 2016-02-08]. Dostupné online.

| * z
* d
* u
Banská Bystrica |
| --- |
| Samospráva | 
* *Primátor:* Ján Nosko (od 2014)
* *Zoznam*
* *Čestní občania*
* *Mestské časti:* Banská Bystrica
* Fončorda
* Iliaš
* Jakub
* Kostiviarska
* Kráľová
* Kremnička
* Majer
* Podlavice
* Pršianska Terasa
* Radvaň
* Rakytovce
* Rudlová
* Sásová
* Senica
* Skubín
* Šalková
* Uhlisko
* Uľanka

 |
| Geografia | 
* Bystrica
* Hron
* Laskomer
* Panský diel
* Tajovský potok
* Urpín
* *Chránené územia:* Baranovo
* Horná Roveň
* Jakub
* Králická tiesňava
* Malachovské skalky
* Pavelcovo
* Plavno
* Podlavické výmole
* Príboj
* Stará kopa
* Tajovská kopa
* Urpínska lesostep
* Uňadovo

 |
| Dejiny | 
* Slovenské národné povstanie
* Slobodný slovenský vysielač

 |
| Pamiatky a stavby | 
* Europa Business Center
* Europa Shopping Center
* Kalvária
* Kamenná vila
* Kaštieľ Radvanských
* Katedrála svätého Františka Xaverského
* Kostol Nanebovzatia Panny Márie
* Kostol svätého Kríža
* Mestský hrad (Barbakan)
* Národný dom
* Pamätné budovy SNP
* Pamätník SNP
* Štadión SNP
* Tihányiovský kaštieľ
* Ústredná budova Stredoslovenských elektrární
* Vysielač Laskomer
* *Zoznam kultúrnych pamiatok I*
* *Zoznam kultúrnych pamiatok II*
* *K:Stavby*
* *K:Kostoly*

 |
| Doprava | 
* *Mestská:* MHD
* Dopravný podnik mesta BB
* Trolejbusová
* *Cestná:* Autobusová stanica
* Severný obchvat
* R1
* I/59
* I/66
* I/69
* *Železničná:* Železničná stanica
* Banská Bystrica-mesto
* Železničná trať Banská Bystrica – Červená Skala
* Železničná trať Zvolen – Vrútky
* *K:Doprava*

 |
| Námestia a ulice | 
* *Námestia:* SNP
* Kyjevské
* Slobody
* Strieborné
* Štefana Moyzesa
* Vajanského (Hušták)
* *Ulice:* Dolná
* Horná
* Kapitulská
* Národná
* *Zoznam*

 |
| Kultúra | 
* Amfiteáter
* Bábkarská Bystrica
* Bábkové divadlo na rázcestí
* Divadlo z Pasáže
* Hvezdáreň
* Múzeum SNP
* Stredoslovenská galéria
* Stredoslovenské múzeum
* Štátna opera
* Štátna vedecká knižnica
* Štúdio tanca
* Verejná knižnica Mikuláša Kováča
* *K:Kultúra*

 |
| Školy | 
* Akadémia umení
* Univerzita Mateja Bela
* Fakulta zdravotníctva
* *K:Stredné školy*

 |
| Šport | 
* Dukla Banská Bystrica
* MFK Dukla
* HC ’05 iClinic
* HK ŠKP
* Štadión SNP
* Zimný štadión
* ŽHK Iskra
* *K:Šport*

 |
| Verejné inštitúcie | 
* Biskupstvo Banská Bystrica
* Fakultná nemocnica s poliklinikou F. D. Roosevelta Banská Bystrica
* Stredoslovenský ústav srdcových a cievnych chorôb
* Špecializovaný trestný súd

 |